70 l'art de faulconnerie 



Pour faire lanyer gruyer. 



POUR faire lanyer gruyer, fais une ca- 

 verne et chambrete obscure soubz 

 terre et y metz le lanyer, qu'il ne voye 

 point de lumière si non quant le paistras. 

 Ne le tiens point sur le poing que de nuyt. 

 Quant vouldras qu'il vole, fais feu en sa- 

 dite caverne, et, quant elle sera chaulde, 

 este le feu et baigne l'oyseau en vin pur, 

 et le metz en icelle caverne ; puis le paistz 

 de cerveau de gelline. Meine-le voler de- 

 vant jour; et, quant le jour apparoistra, 

 gette-le de loing aux grues; lequel jour 

 il ne prendra riens, si n'est par avanture ; 

 mais les autres jours ensuivans il sera bon, 

 et principalement depuis la my juillet jus- 

 ques à la my octobre. Après la mue sera 

 meilleur que paravant. En temps froit, 

 comme en yver, ne vault riens. 



